જોકે નિષ્ણાંતોના મુજબ આ અભ્યાસ ખરેખર મુખ્ય મુદ્દા પર પ્રકાશ પાડતું નથી કેમ કે કોઈ પણ કપલ તેમને સેક્સ દરમિયાન કેટલો સમય લાગ્યો તે ઘળીયાળમાં જોઈને નોંધતું નથી. આ અંગે વાત કરતા રીલેશનશિપ કાઉન્સેલર નમ્રતા શાહ કહે છે કે, ‘પુરુષો મોટાભાગે અવાસ્તવિક અપેક્ષાઓના ભાર હેઠળ પોતાને દાબી રાખે છે તો મહિલાઓ પણ આ બાબતે એક મનોધારણા બાંધી લે છે કે આટલું તો લાંબુ ચાલવું જ જોઈએ. આ મોટાભાગની અપેક્ષાઓ અને ધારણાઓ ક્યાંક વાંચીને કે પછી ટીવી અને મુવીઝ જોઈને બાંધવામાં આવે છે.’ જ્યારે લોકો પોર્ન ફિલ્મ જોઇને પણ કેટલુંક માની લેતા હોય છે જે ખરેખર સત્યથી ઘણું દૂર હોય છે.